CELEX: 32022D0452
Language: sl
Date: 2022-03-18 00:00:00
Title: Sklep Sveta (SZVP) 2022/452 z dne 18. marca 2022 o spremembi Sklepa 2014/486/SZVP o svetovalni misiji Evropske unije za reformo sektorja civilne varnosti v Ukrajini (EUAM Ukraine)

21.3.2022   
               
               
                  SL
               
               
                  Uradni list Evropske unije
               
               
                  L 92/3
               
            
         SKLEP SVETA (SZVP) 2022/452
         z dne 18. marca 2022
         o spremembi Sklepa 2014/486/SZVP o svetovalni misiji Evropske unije za reformo sektorja civilne varnosti v Ukrajini (EUAM Ukraine)
         SVET EVROPSKE UNIJE JE –
         ob upoštevanju Pogodbe o Evropski uniji in zlasti členov 42(4) in 43(2) Pogodbe,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:
         
                     (1)
                  
                  
                     Svet je 22. julija 2014 sprejel Sklep 2014/486/SZVP o svetovalni misiji Evropske unije za reformo sektorja civilne varnosti v Ukrajini (EUAM Ukraine) (1).
                  
               
                     (2)
                  
                  
                     Ruska federacija je 23. februarja 2022 začela neizzvano in neupravičeno vojaško agresijo proti Ukrajini, ki jo je Evropski svet v sklepih, sprejetih 24. februarja 2022, najostreje obsodil.
                  
               
                     (3)
                  
                  
                     Ta vojaška agresija Ruske federacije je sprožila zlasti tok beguncev, ki bežijo iz Ukrajine na ozemlje sosednjih držav članic Unije.
                  
               
                     (4)
                  
                  
                     EUAM Ukraine na ozemlju Ukrajine ne more več v celoti izvajati svojega mandata.
                  
               
                     (5)
                  
                  
                     Dokler vladajo trenutne razmere v Ukrajini, bi morala EUAM Ukraine ukrajinskim organom zagotavljati podporo, da bi olajšali pretok beguncev iz Ukrajine v sosednje države članice Unije in dostavo humanitarne pomoči v Ukrajino.
                  
               
                     (6)
                  
                  
                     Sklep 2014/486/SZVP bi bilo zato treba ustrezno spremeniti.
                  
               
                     (7)
                  
                  
                     EUAM Ukraine se bo izvajala v razmerah, ki se lahko poslabšajo in bi lahko ovirale doseganje ciljev zunanjega delovanja Unije iz člena 21 Pogodbe –
                  
               SPREJEL NASLEDNJI SKLEP:
         
            Člen 1
            Vstavi se naslednji člen v Sklep 2014/486/SZVP:
            
               
                  „Člen 2a
                  Začasne naloge
                  
                     1.   Od 18. marca 2022 do datuma, ko Politični in varnostni odbor odloči drugače, ima EUAM Ukraine začasno, dodatno nalogo svetovanja ukrajinskim organom, zlasti ukrajinski mejni straži, carinski službi in lokalnim policijskim organom, da bi olajšali tok beguncev iz Ukrajine na Poljsko, v Romunijo in na Slovaško, ter dotok humanitarne pomoči v Ukrajino.
                  
                  
                     2.   V namen svetovanja ustreznim ukrajinskim organom, EUAM Ukraine tudi:
                     
                                 —
                              
                              
                                 pripravi sliko prometnega stanja na meji med Ukrajino in Unijo ter olajšuje izmenjavo informacij o tem med Ukrajino, državami članicami ter institucijami in agencijami Unije, zlasti Evropsko agencijo za mejno in obalno stražo (Frontex);
                              
                           
                                 —
                              
                              
                                 opredeli možne izboljšave in ukrajinskim organom zagotavlja strateške nasvete, glede olajšanja prehoda beguncem in humanitarni pomoči na ukrajinski meji z Unijo;
                              
                           
                                 —
                              
                              
                                 pomaga in svetuje ukrajinskim organom, jih podpira, spremlja in usmerja pri upravljanju prometa na mejnih prehodih.
                              
                           
                  
                     3.   Zaradi izvajanja začasnih, dodatnih nalog iz tega člena v podporo Ukrajini se lahko elementi EUAM Ukraine nahajajo v Poljski, Romuniji ali Slovaški in izvajajo svoje dejavnosti na terenu na ukrajinski strani mejnih prehodov. V ta namen se lahko sklenejo dogovori med EUAM Ukraine in temi državami članicami.“.
                  
               
            
         
         
            Člen 2
            Začetek veljavnosti
            Ta sklep začne veljati na dan sprejetja.
         
         
            V Bruslju, 18. marca 2022
            
               
                  Za Svet
               
               
                  predsednik
               
               J.-Y. LE DRIAN
            
         
         
            (1)  Sklep Sveta 2014/486/SZVP z dne 22. julija 2014 o svetovalni misiji Evropske unije za reformo sektorja civilne varnosti v Ukrajini (EUAM Ukraine) (UL L 217, 23.7.2014, str. 42).